Middendorff

**Middendorff** (ka Middendorf) oli Liivimaa ja Eestimaa aadlisuguvõsa.

Albrecht Middendorp (surnud enne 1555) oli Riia kodanik. Tema pojapoeg, kaupmees Hermann Middendorff, sai 1677 Tallinna kodanikuks ja suri seal 1695. Middendorffid on olnud Keila ja Karuse koguduse õpetajad.

Suguvõsa tuntuim esindaja oli teadlane Alexander Theodor von Middendorff (1815–1894), baltisaksa ja eesti päritolu Venemaa biogeograaf, zooloog ja uurimisreisija, Keiserliku Peterburi Teaduste Akadeemia akadeemik.

Suguvõsa esindajad jagunesid kaheks: Alexander von Middendorffi järglased olid 1860. aastal kantud nr 376 all Liivimaa ja Eduard von Middendorffi järglased 1878. aastal Eestimaa rüütelkonna aadlimatriklisse nr 246 all.
## Suguvõsa liikmeid

*Albrecht Middendorp (surn. 1555), Riia linnakodanik
*Kaspar Middendorp (surn. u 1606), Riia linnakodanik ja kaupmees
*Troclus (Patroclus) Middendorff (surn. 1646), Riia linnakodanik ja kaupmees Riias
*Reinhold von Middendorff (1596–1657), meditsiinidoktor, aadeldatud 1648

## Eestimaa suguvõsaliin

*Hermann Middendorff (surn. 1646), kaupmees Riias, Tallinna linnakodanik
*Johann Middendorff (1675–1742), Keila Miikaeli koguduse pastor (1711–1742), Lääne-Harju praostkonna praost (1727–1742), Eestimaa Provintsiaalkonsistooriumi nõunik
*Stephan Middendorf (~1713–1756), Keila Miikaeli koguduse pastor (1743–1756)
*Hermann Johann Middendorff (1749–1829), Karuse Margareeta koguduse pastor (1774–1829), Lääne praostkonna praost, Eestimaa Provintsiaalkonsistooriumi nõunik
*Theodor Johann Middendorff (1776–1856), filosoofiadoktor, Peterburi Pedagoogika Instituudi direktor ja pedagoog (1804–1846), (1820) Pööravere ja (1850) Hellenurme mõisnik ning Päidla mõisnik
*Heinrich *Eduard* Middendorff (1784–1834), Venemaa keisririigi sõjaväelane (kapten), Taebla mõisa rentnik, Asuküla suguvõsaliini esiisa, kelle järglased aadeldati Venemaa keiser Nikolai I poolt 1852. aastal
*Gottfried *Woldemar* von Middendorff (1787–1857), Peterburi pedagoogilise instituudi filoloogiaprofessor, Penijõe mõisnik, aadeldatud 1841
*Alexander Theodor von Middendorff (1815–1894), Venemaa biogeograaf, zooloog, Hellenurme ja Päidla, Pööravere mõisnik Alexander von Middendorffi järglased kanti 1860. aastal nr 376 all Liivimaa rüütelkonna aadlimatriklisse
*Andreas ''Woldemar'' von Middendorff (1827–1868), õuenõunik, polaaruurija
**Carl* Johann von Middendorff (1821–1894), Asuküla mõisa pandihärra
*''Eduard'' Nikolai von Middendorff (1840–1903), Penijõe ja Kolu mõisnik, kreisikohtunik-assessor, haagikohtunik. Eduard Nikolai von Middendorffi järglased kanti 1878. aastal Eestimaa rüütelkonna aadlimatriklisse nr 246 all

## Liivimaa suguvõsaliin

*Alexander Theodor von Middendorff (1815–1894), Venemaa biogeograaf, zooloog, Keiserliku Peterburi Teaduste Akadeemia akadeemik. Hellenurme ja Päidla, Pööravere mõisnik Alexander von Middendorffi järglased kanti 1860. aastal nr 376 all Liivimaa rüütelkonna aadlimatriklisse
*Ernst von Middendorff (1851–1916), ornitoloog, Hellenurme ja Päidla, Pööravere mõisnik
* Max von Middendorff (1861–1926), meditsiinidoktor
* Leo von Middendorff (1893–1947), jurist, Hellenurme, Päidla ja Pööravere mõisa omanik
## Viited

## Välislingid

*Transéhe-Roseneck, Astaf von, Middendorff, Genealogisches Handbuch der livländischen Ritterschaft. 2, Görlitz: Verl. für Sippenforschung und Wappenkunde Starke, ca. 1935, s. 904–909
*Stackelberg, Otto Magnus von:Middendorff, Genealogisches Handbuch der estländischen Ritterschaft, Bd.: 3, Görlitz, 1930, 160–163